Kaivo Thomson kinnitab, et valgusteraapia toimel tunnevad inimesed end energilisemana, kaob päevane unisus ja suurenenud vajadus magusa järele. Paranevad taju ja mälu. Valgusteraapia positiivne mõju ilmneb juba nelja päeva jooksul,täielik paranemine talvedepressioonist saabub alates kahest nädalast pärast  teraapia algust. Talvedepressiooni saab ravida ka küllaldase päikesevalgusega kohas viibides, valgusteraapiale lisaks võib kasutada psühhoteraapiat ja ravimeid.